CELEX: 32013B0624
Language: et
Date: 2013-04-17 00:00:00
Title: 2013/624/EL: Euroopa Parlamendi otsus, 17. aprill 2013 , ITERi ja tuumasünteesienergeetika arendamise Euroopa ühisettevõtte 2011. aasta eelarve täitmisele heakskiidu andmise kohta

16.11.2013   
            
            
               ET
            
            
               Euroopa Liidu Teataja
            
            
               L 308/363
            
         
      EUROOPA PARLAMENDI OTSUS,
   17. aprill 2013,
   ITERi ja tuumasünteesienergeetika arendamise Euroopa ühisettevõtte 2011. aasta eelarve täitmisele heakskiidu andmise kohta
   (2013/624/EL)
   EUROOPA PARLAMENT,
   
               —
            
            
               võttes arvesse ITERi ja tuumasünteesienergeetika arendamise Euroopa ühisettevõtte 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet ITERi ja Tuumasünteesienergeetika Arendamise Euroopa Ühisettevõtte eelarveaasta 2011 raamatupidamise aastaaruande kohta koos ühisettevõtte vastustega (1),
            
         
               —
            
            
               võttes arvesse 16.–18. maini 2011 Cadarache’i lähetatud Euroopa Parlamendi eelarvekomisjoni ja eelarvekontrollikomisjoni ITERi ühisdelegatsiooni järeldusi,
            
         
               —
            
            
               võttes arvesse nõukogu 12. veebruari 2013. aasta soovitust (05755/2013 – C7-0040/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
            
         
               —
            
            
               võttes arvesse nõukogu 27. märtsi 2007. aasta otsust 2007/198/Euratom (millega luuakse ITERi ja tuumasünteesienergeetika arendamise Euroopa ühisettevõte ning antakse sellele eelised), (4) eelkõige selle artikli 5 lõiget 3,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0077/2013),
            
         
               1.
            
            
               annab heakskiidu ITERi ja tuumasünteesienergeetika arendamise Euroopa ühisettevõtte direktori tegevusele ühisettevõtte 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, ITERi ja tuumasünteesienergeetika arendamise Euroopa ühisettevõtte direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
         
      
      
         
            Peasekretär
         
         Klaus WELLE
         
      
   
   
      (1)  ELT C 6, 10.1.2013, lk 36.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 90, 30.3.2007, lk 58.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on ITERi ja tuumasünteesienergeetika arendamise Euroopa ühisettevõtte 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse ITERi ja tuumasünteesienergeetika arendamise Euroopa ühisettevõtte 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet ITERi ja Tuumasünteesienergeetika Arendamise Euroopa Ühisettevõtte eelarveaasta 2011 raamatupidamise aastaaruande kohta koos ühisettevõtte vastustega (1),
               
            
                  —
               
               
                  võttes arvesse 16.–18. maini 2011 Cadarache’i lähetatud Euroopa Parlamendi eelarvekomisjoni ja eelarvekontrollikomisjoni ITERi ühisdelegatsiooni järeldusi,
               
            
                  —
               
               
                  võttes arvesse nõukogu 12. veebruari 2013. aasta soovitust (05755/2013 – C7-0040/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
               
            
                  —
               
               
                  võttes arvesse nõukogu 27. märtsi 2007. aasta otsust 2007/198/Euratom (millega luuakse ITERi ja tuumasünteesienergeetika arendamise Euroopa ühisettevõte ning antakse sellele eelised), (4) eelkõige selle artikli 5 lõiget 3,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit (A7-0077/2013),
               
            
                  A.
               
               
                  arvestades, et ITERi ja tuumasünteesienergeetika arendamise Euroopa ühisettevõte (edaspidi „ühisettevõte”) loodi 2007. aasta märtsis 35 aasta pikkuseks perioodiks;
               
            
                  B.
               
               
                  arvestades, et ühisettevõte alustas iseseisvalt töötamist 2008. aasta märtsis;
               
            
                  C.
               
               
                  arvestades, et kontrollikoda märkis, et ta sai piisava kindluse ühisettevõtte 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  D.
               
               
                  arvestades, et 9. oktoobril 2008. aastal avaldas kontrollikoda arvamuse nr 4/2008 ühisettevõtte finantsmääruse kohta;
               
            
                  E.
               
               
                  arvestades, et ühisettevõtte loomisel nähti talle ajavahemikuks 2007–2014 ette soovituslikud koguvahendid summas 9 653 000 000 eurot;
               
            
         Eelarvehaldus ja finantsjuhtimine
      
      
                  1.
               
               
                  märgib, et ühisettevõtte raamatupidamise aastaaruanne kajastab kõigis olulistes aspektides õiglaselt ühisettevõtte finantsolukorda 31. detsembri 2011. aasta seisuga ning ühisettevõtte finantstulemusi ja rahavooge lõppenud aastal vastavalt ühisettevõtte finantseeskirjade sätetele;
               
            
                  2.
               
               
                  tunnistab, et ühisettevõtte 2011. aasta raamatupidamise aastaaruande aluseks olevad tehingud on kõigis olulistes aspektides seaduslikud ja korrektsed;
               
            
                  3.
               
               
                  märgib, et kättesaadavate kulukohustuste ja maksete assigneeringute kasutusmäärad olid vastavalt 99,7 % ja 85,7 %; juhib tähelepanu sellele, et põhitegevuseks kättesaadavatest kulukohustuste assigneeringutest summas 611 000 000 eurot rakendati 42 % otseste individuaalsete ning ülejäänud 58 % üldiste kulukohustuste kaudu;
               
            
                  4.
               
               
                  väljendab heameelt selle üle, et 2011. aastal nimetati ametisse ITERi osakonnajuhataja, haldusjuht ning eelarve- ja finantsüksuse juht pärast seda, kui 2010. aastal oli kohandatud juhtimise paranduskava, et hoida finants- ja põhitegevus lahus;
               
            
                  5.
               
               
                  peab kahetsusväärseks, et ühisettevõtte siseaudiitor väljendas muret raha liikumise ning lisaks ka ülesannete lahususe pärast; nõuab tungivalt, et ühisettevõte seaks viivitamata sisse raha liikumise nõuetekohase süstematiseerimise ning lahutaks üksteisest kõik ülesanded, mida ei või ühendada;
               
            
                  6.
               
               
                  soovib, et ühisettevõte:
                  
                              —
                           
                           
                              rakendaks täielikult eelarve, finants-, ja põhitegevuse alast teavet haldava integreeritud rakenduse ning kasutaks seda;
                           
                        
                              —
                           
                           
                              viiks lõplikult ellu ühisettevõtte poolt raha liikumist, toetuste haldamist ja eksperdilepinguid kajastavate siseauditite põhjal vastu võetud tegevuskavad;
                           
                        
                              —
                           
                           
                              viiks lõpule alussüsteemide kinnitamise peaarvepidaja poolt;
                           
                        
                              —
                           
                           
                              võtaks vastu toetuste ja tegevuslepingute kontrollimise põhjaliku järelauditite strateegia;
                           
                        
                              —
                           
                           
                              tagaks organisatsioonitasandi riskijuhtimise;
                           
                        
            
         Hanked ja toetused
      
      
                  7.
               
               
                  rõhutab, et nagu märgiti juba kontrollikoja 2010. aasta aruandes, peab ühisettevõte rohkem pingutama konkurentsi suurendamise nimel, kuna põhitegevust puudutavatel hangetel saadud pakkumuste arv oli 2011. aastal endiselt väike – keskmiselt saadi kaks pakkumust hanke kohta, samas kui projektikonkurssidel saadi keskmiselt vaid üks projektipakkumine konkursi kohta; tunnistab, et ühisettevõtte tegevusele on iseloomulikud termotuumasünteesi katsereaktori ehitamiseks äärmiselt keerukal, enamjaolt monopoolsel või oligopoolsel turul disainitud selliste kõrgtehnoloogiliste komponentide hanked, mida ei ole varem ehitatud ja millel puudub kaubanduslik väärtus; kordab, et ühisettevõte peab igasuguste hangete korral pidama silmas hinna ja kvaliteedi suhet;
               
            
                  8.
               
               
                  peab kahetsusväärseks, et ühel juhul ei olnud nõuetekohaselt põhjendatud otsus katkestada avatud menetlus ning kasutada selle asemel läbirääkimistega menetlust, samas kui ühel teisel juhul otsustas ühisettevõte pidada läbirääkimisi kahe ettevõttega, kes olid esitanud pakkumused avatud menetluse raames (kuigi üks neist ei vastanud tehnilistele hanketingimustele); peab lisaks kahetsusväärseks, et ühel juhul ei olnud nõuetekohaselt põhjendatud ei otsus kasutada läbirääkimistega menetlust ega hangitavad kogused ja hind;
               
            
                  9.
               
               
                  väljendab muret, et kontrollikoja audit kinnitas ühe 2011. aastal hangete kohta tehtud siseauditi leide, eelkõige järgmist:
                  
                              —
                           
                           
                              eelteadet ei kasutata selleks, et tulevaste hangete kohta eelinfot jagada;
                           
                        
                              —
                           
                           
                              puudub süsteem hanketingimustes tehtud muudatuste jälgimiseks ja haldamiseks, mis aitaks märgata ja parandada kõrvalekaldeid kuludes;
                           
                        
                              —
                           
                           
                              hangete kestus on tihti liiga pikk ning hankedokumentide ettevalmistamine ei ole efektiivne;
                           
                        
                              —
                           
                           
                              hinnangulised kulukalkulatsioonid ei ole hästi dokumenteeritud;
                           
                        
            
                  10.
               
               
                  nõuab sellega seoses, et parlamendile esitataks põhjalik eduaruanne koos selles sisalduvate konkreetsete ettepanekutega nimetatud puuduste järkjärguliseks kõrvaldamiseks;
               
            
                  11.
               
               
                  peab kahetsusväärseks, et kontrollikoja auditiga selgus samuti, et lepingute ja toetuslepingute raames tehtud maksete puhul kasutatavad eelkontrollide protseduurid ei ole piisavalt dokumenteeritud;
               
            
         Kvaliteeditagamise auditid ning hangete ja toetuste järelauditid
      
      
                  12.
               
               
                  väljendab muret tõsiasja pärast, et samas kui ühisettevõte kasutab töövõtjate tasandil auditite süsteemi, mille eemärk on kontrollida vastavust kvaliteedi tagamise nõuetele, ei hõlma nimetatud auditite ulatus lepingute täitmise finantsaspekte; kutsub ühisettevõtet üles tagama, et auditite süsteemi ulatus hõlmaks ühisettevõtte finantshuvide kaitsmist, hõlmates finants- ja lepingulisi aspekte;
               
            
                  13.
               
               
                  võtab teadmiseks, et kuigi 2011. aastal hakkas ühisettevõte tegema toetuste kasutamise seaduslikkust ja korrektsust hindavaid järelkontrolle, puudub tal järelkontrollide jaoks üldine strateegia, mis hõlmaks nii toetus- kui hankelepingute täitmist; nõuab tungivalt, et ühisettevõte määraks kindlaks ja viiks ellu järelkontrollide jaoks üldise strateegia, mis hõlmaks kõiki tema kulutatud eelarveressursse;
               
            
         Intellektuaalomandi õigused ja tootmisharu poliitika
      
      
                  14.
               
               
                  võtab teadmiseks, et 2012. aasta 28. märtsil võttis juhatus vastu ühisettevõtte intellektuaalomandi õiguste ja teabe levitamise poliitika; märgib siiski, et juhatus pole veel vastu võtnud põhikirjas nõutud tootmisharu poliitikat;
               
            
         Liikmete maksete hilinemine
      
      
                  15.
               
               
                  taunib tõsiasja, et 12 liiget hilines 2011. aasta rahalise osaluse tasumisega;
               
            
                  16.
               
               
                  peab äärmiselt oluliseks, et kõik ühisettevõtte liikmed peaksid kinni liikmemaksude tasumise tähtajast; toetab juhatuse poolt heaks kiidetud otsust nõuda liikme aastamakse hilinemise korral viivist;
               
            
         Komisjoni siseauditi talitus
      
      
                  17.
               
               
                  märgib, et 25. novembril 2011 võttis juhatus vastu komisjoni siseauditi talituse ametijuhendi ning koordineeritud strateegilise auditikava aastateks 2012–2014 ning et ühisettevõtte finantseeskirju muudeti nii, et see sisaldaks raammäärusest tulenevaid komisjoni siseaudiitori pädevust puudutavaid sätteid; tuletab meelde, et ühisettevõte alustas iseseisvalt töötamist 2008. aasta märtsis;
               
            
         Finantseeskirjad ja selle rakenduseeskirjad
      
      
                  18.
               
               
                  väljendab heameelt tõsiasja üle, et oma 2011. aasta 1. juuni koosolekul nõustus ühisettevõtte juhatus üldjoontes kontrollikoja arvamuses nr 4/2008 ühisettevõtte (Fusion for Energy) finantsmääruse kohta esitatud tähelepanekutega (37 soovitusega nõustuti täielikult, 11 soovitusega osaliselt ning ainult kaks lükati tagasi);
               
            
                  19.
               
               
                  võtab teadmiseks, et kontrollikoda on seisukohal, et ühisettevõtte finantseeskirjade rakenduseeskirjade mõningad sätted kalduvad piisava põhjenduseta kõrvale liidu finantsmääruse rakenduseeskirjadest; väljendab heameelt ühisettevõtte selgituse üle, et muudetud rakenduseeskirjad juhendavad piisavalt ühisettevõtte tegevuste elluviimist selles osas, mis puudutab näiteks laenude suurendamise või andmise tingimusi või mitterahaliste toetuste hindamist;
               
            
         Liidu toetus ITERi ehitusetapile
      
      
                  20.
               
               
                  tuletab meelde, et 2010. aasta juulis muutis nõukogu eelarveprojekti, mis sisaldab ühisettevõtte toetust ehitusetapile summas 6,6 miljardit eurot (2008. aasta väärtuses), suurendades summat algse eelarveprojektiga võrreldes kaks korda; väljendab muret selle üle, et ühisettevõte on alustanud kõikide seni tekkinud kulude vastavusse viimist 2008. aasta väärtustega, et teha kindlaks võimalikud kõrvalekalded eelarveprojektist; võtab teadmiseks, et ühisettevõte on rakendanud süsteemi kuluprognooside õigsuse regulaarseks hindamiseks ja võimalikest kõrvalekalletest teatamiseks; soovib, et ühisettevõte teavitaks eelarve täitmisele heakskiidu andmise eest vastutavat institutsiooni nimetatud analüüsi tulemustest;
               
            
         Asukohariigi leping
      
      
                  21.
               
               
                  võtab teadmiseks asjaolu, et kuigi Hispaania Kuningriigi ja ühisettevõtte vahel kirjutati alla asukohariigi leping, milles on käsitletud tööruume, toetust, privileege ja immuniteete, ei ole alalisi tööruume ühisettevõttele veel üle antud; märgib siiski, et ühisettevõte tegutseb jätkuvalt ajutistes tööruumides, mille eest tasub Hispaania Kuningriik;
               
            
         Muud küsimused
      
      
                  22.
               
               
                  kordab oma üleskutset kontrollikojale esitada mõistliku tähtaja jooksul Euroopa Parlamendile eriaruanne ühiste küsimuste kohta, mis tekivad ühisettevõtete eripära tõttu ja mida ühisettevõtted peaksid koos oma partneritega käsitlema, et tagada oma tegevuse lisandväärtus ja liidu teadusuuringute, tehnoloogiaarenduse ja tutvustamistegevuse programmide tulemuslik elluviimine; märgib ühtlasi, et samas aruandes tuleks esitada ka hinnang ühisettevõtete asutamise ja struktuuri tulemuslikkuse kohta.
               
            
         (1)  ELT C 6, 10.1.2013, lk 36.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 90, 30.3.2007, lk 58.
      
         (5)  EÜT L 357, 31.12.2002, lk 72.